Document ID: /roh_data/filtered/fineweb-2-filterrobots_roh.jsonl.gz/3754

In film curt exclusiv or da l'archiv maraton da skis da l'Engiadina da l'emprim maraton l’onn 1969. Tar quest’emprima ediziun da la cursa da passlung tranter Malögia e Zuoz la dumengia dals 16 da mars 1969 n’era la Televisiun Svizra anc betg da la partida. A la Televisiun Rumantscha èsi reussì da scuvrir quest document istoric, fin oz nunenconuschent ed anc mai mussà en la televisiun.
Ins vesa che la partenza da l’emprim maraton engiadinais era anc davos l’hotel Maloja Palace. 945 persunas eran s’annunziadas, cuntanschì l'arrivada a Zuoz avevan 764 umens e 41 dunnas. L'emprim victur è stà Karl Wagenführ da Clostra, l’emprima victura Rita Czech da Lucerna.
L’autur da quest film dal 1969 n’è betg enconuschent. Il film è vegnì scuvert en connex cun retschertgas per in film da Cuntrasts davart il maraton da giubileum 2018. En il film è era da vesair il fundatur dal maraton da skis, Albert Scheuing ed era l’unica dunna ch'è sa participada a tut ils maratons enfin il 2018, Françoise Stahel da Claustra.
16/03/1969
Engiadin'Ota
678
1
Archiv Engadin-Skimarathon
Vulais Vus stizzar quest document?